แห่สร้างอาคาร เพื่อการพื้นที่ก่อสร้างอาคารพาณิชย์สำนักงาน ไตรมาส 2 พุ่งกระฉูดพาณิชย์โตไม่หยุดทั้งปี
พื้นที่ก่อสร้างอาคารพาณิชย์สำนักงาน ไตรมาส 2 พุ่งกระฉูด
8 ต.ค. 2555

พื้นที่ก่อสร้างอาคารพาณิชย์สำนักงาน ไตรมาส 2 พุ่งกระฉูด
สำนักงานสถิติแห่งชาติ เผยผลสำรวจข้อมูลพื้นที่ก่อสร้างไตรมาส 2 ปี 2555 พบว่า มีการขออนุญาตสร้างสิ่งก่อสร้างใหม่และต่อเติมจำนวน 4.39 หมื่นราย คิดเป็นพื้นที่ 18.45 ล้านตารางเมตร เพิ่มขึ้น 13.4% เทียบกับช่วงเดียวกันของปีที่แล้ว และเพิ่มขึ้น 16.6% เทียบกับไตรมาสแรกของปีนี้ 
ตัวเลขการขออนุญาตสร้างอาคารใหม่และต่อเติมพบว่า การก่อสร้างที่อยู่อาศัยทรงตัว โดยการขออนุญาตสร้างที่อยู่อาศัยอยู่ที่ 10.43 ล้านตารางเมตร ลดลงจากช่วงเดียวกันของปีที่แล้ว 5.4% แต่เพิ่มขึ้นจากไตรมาสแรกของปี 2555 คิดเป็น 1.4%
ผลสำรวจพบว่าการก่อสร้างอาคารเชิงพาณิชย์และสำนักงานมีการก่อสร้างเป็นพื้นที่ 3.94 ล้านตารางเมตร เพิ่มขึ้น 74.6% เทียบกับช่วงเดียวกันของปีที่แล้ว และเพิ่มขึ้น 52.8% เมื่อเทียบกับไตรมาสแรกปี 2555 ที่มีพื้นที่ก่อสร้างอยู่ที่ 2.49 ล้านตารางเมตร หรือเพิ่มขึ้นจากไตรมาส 4 ปี 2554 ในอัตรา 37.1%
นอกจากนี้ การก่อสร้างอาคารเพื่ออุตสาหกรรมและโรงงานไตรมาส 2 ปี 2555 มีพื้นที่ 2.29 ล้านตารางเมตร เพิ่มขึ้น 43.3% เทียบกับช่วงเดียวกันของปีที่แล้ว และเพิ่มขึ้น 25.4% เทียบกับไตรมาสแรกปี 2555 ซึ่งมีพื้นที่ 1.83 ล้านตารางเมตร หรือเพิ่มขึ้นจากไตรมาส 4 ปี 2554 ในอัตรา 133.3%
รายงานระบุว่า พื้นที่ก่อสร้างอาคารพาณิชย์และอาคารสำนักงานเพิ่มขึ้นมาตลอดทั้งปีนี้
“การขออนุญาตก่อสร้างอาคารพาณิชย์และสำนักงาน รวมถึงอาคารเพื่ออุตสาหกรรมและโรงงานเพิ่มขึ้นต่อเนื่อง 3 ไตรมาสติดต่อกันในอัตราเร่ง”รายงานข่าวระบุ
รายงานระบุว่า ผลการสำรวจข้อมูลพื้นที่ก่อสร้างไตรมาส 1 และ 2 ปี 2555 พบว่าการขออนุญาตก่อสร้างอาคารในไตรมาสที่ 2 เพิ่มขึ้นอย่างมีนัยยะสำคัญในพื้นที่กรุงเทพและปริมณฑล และพื้นที่ภาคเหนือ แต่การขออนุญาตก่อสร้างในพื้นที่ภาคกลางลดลง ส่วนภาคอื่นไม่มีการเปลี่ยนแปลงมากนัก 
โดยกรุงเทพและปริมณฑลมีการก่อสร้าง 5.12 ล้านตารางเมตรในไตรมาส 1 เพิ่มเป็น 6.41 ล้านตารางเมตรในไตรมาสที่ 2 ปี 2555 เช่นเดียวกับภาคเหนือที่พื้นที่ก่อสร้างเพิ่มจาก 1.35 ล้านตารางเมตร เป็น 1.96 ล้านตารางเมตรในไตรมาสที่ 2 ขณะที่ภาคกลางมีพื้นที่ 3.61 ล้านตารางเมตรในไตรมาสที่ 2 ลดลงจาก 3.84 ในช่วงไตรมาส 1 ปี 2555